**Lp Signe Viimsalu**

**Maksejõuetuse teenistuse juhataja**

**Konkurentsiamet**

|  |  |  |  |
| --- | --- | --- | --- |
| Teie |  | nr |  |
|  |  |  |  |
| Meie | 29.09.2025 | nr | 2-25-10123 |

**Ettepanek**

Harju Maakohtu menetluses on tsiviilasi nr 2-25-10123, Osaühing HABENTES HOMINES (registrikood 10671089) avaldus pankroti väljakuulutamiseks. 08.07.2025. a nimetas kohus võlgniku ajutiseks pankrotihalduriks vandeadvokaat Kristjan Aava. Ajutise halduri aruande kohaselt on võlgnikul kohustusi vähemalt 46 211,28 euro ulatuses, samal ajal vara puudub. Eeltoodu valguses on võlgnik püsivalt maksejõuetu. Ajutise halduri hinnangul ei ole võlgnikul piisavalt vara pankrotimenetluse läbiviimiseks.

Kohus teatas 19.09.2025. a väljaandes Ametlikud Teadaanded võimalusest maksta pankrotimenetluse kulude katteks deposiidina 2500 eurot. Võlgnik, võlausaldaja ega kolmas isik seda võimalust ei kasutanud, seega esineb alus menetluse lõpetamiseks raugemise tõttu PankrS § 29 lg 1 alusel.

Kohus teeb kooskõlas PankrS § 30 lg 5 maksejõuetuse teenistusele ettepaneku esitada avaldus pankrotimenetluse läbiviimiseks avaliku uurimisena. Kohus palub esitada avaldus hiljemalt 27. oktoobriks 2025. a e-posti aadressil hmktallinn.menetlus@kohus.ee, märkides ära ka käesoleva tsiviilasja numbri 2-25-10123.

Lugupidamisega

(digitaalselt allkirjastatud)

Karin Sonntak

kohtunik